Testis kasutatav Ct väärtus on määratud testi tootja poolt ning põhineb uuringutulemustel.
SYNLAB Eesti Tallinna laboris määratakse SARS-CoV-2 RT-PCR meetodil, kasutades ThermoFisher TaqPath COVID-19 CE-IVD RT-PCR reaktiive. Nimetatud reaktiivides on kasutusel SARS-CoV-2 kolme geeni N, S ja ORF1ab tuvastamine. Positiivseks loetakse vastavalt tootjapoolt ette nähtud reeglitele proovimaterjalid, milles kinnitatakse vähemalt kahe geeni leidu. Lisaks Ct väärtusele arvestatakse tulemuse hindamisel ka RFU väärtust (suhteline fluorestsentsi ühik) ning amplifikatsioonikõvera tõusu.
Tootjapoolne täpsem info SIIN.
Lisaks on SYNLAB Eesti edukalt teostanud võrdluskatseid WHO referentslaboriga ning osaleb regulaarselt mitu korda aastas rahvusvahelistel võrdluskatsetel.
Metoodika on verifitseeritud laboris ning akrediteeritud Eesti Akrediteerimiskeskuse poolt. Laboril on Terviseameti poolt väljastatud laborimeditsiini eriala tervishoiuteenuste osutamiseks luba.